**Mõtteülesanded**

Koosta diagramm vabatahtliku tööülesannetest, määrates protsendiliselt, kui suure mahu (ajaliselt) mingi tööülesanne enda alla võtab. See annab sulle hea ülevaate, kas töökirjelduses on teenistus ehk töö sihtgrupiga ja/või kogukonna heaks (*service*) tasakaalus õppimisega (*learning*).

Hinda järgmist:

* Kas tööülesanded pakuvad piisavalt sotsiaalset suhtlust? Millised ülesanded on pigem individuaalne töö?
* Kas tööülesanded on piisavalt väljakutsuvad? Kas on ka küllaldaselt stabiilsust, et saavutada ühes või teises töölõigus vilumused?
* Kas vabatahtlikul on võimalus enda töös ise otsuseid teha, algatada uusi tegevusi? Kui suur osatähtsus on vabatahtliku omaalgatusel? Kas tööülesanded toetavad seda – vajalike teadmiste või oskuste omandamist, valdkonna või keskkonna tundmist, piisavalt vaba ajaressurssi?
* Milliste ülesannete kaudu toimub suhtlus laiema sihtgrupi ja kogukonnaga?